stöðvun á gróðurhúsalofttegundum
íslandsbanki ákvað á árinu að semja við votlendissjóðinn um stöðvun á 200 tonnum gróðurhúsalofttegunda í takt við 15. markmið heimsmarkmiða sameinuðu þjóðanna. markmið þess er að vernda og endurheimta vistkerfi á landi og stuðla að sjálfbærri nýtingu þeirra, vinna að sjálfbærri stjórn skóga, berjast gegn eyðimerkurmyndun, stöðva jarðvegseyðingu, endurheimta landgæði og sporna við hnignun líffræðilegrar fjölbreytni. verkefnið felur í sér að fyrirtæki sem vilja styðja við bakið á votlendissjóðnum geta annars vegar, í samstarfi við sjóðinn, tekið í fóstur ákveðin skilgreind framræst eða röskuð landsvæði, eins og t.d. mýri eða votlendi í tilteknum dal, og endurheimt þau á sínum hraða. hins vegar geta þau greitt fjárframlag til votlendissjóðsins.
íslandsbanki hefur skrifað undir jafnréttissáttmála . jafnréttisstefna er hluti af mannauðsstefnu bankans. íslandsbanki fékk árin 2015-2016 gullmerki jafnlaunavottunar pwc. bankinn lauk í lok árs 2018 jafnlaunavottun (íst 85:2012) sem lögfest var í júní 2017 um jafna stöðu og jafnan rétt kvenna og karla. lögin ná til fyrirtækja og stofnana þar sem starfa 25 starfsmenn eða fleiri. markvissar aðgerðir sem stuðla að kynjajafnrétti hafa reynst árangursríkar og birtast þær í hlutfalli hjá stjórnendum bankans. íslandsbanki stefnir að því að hafa sem jafnast hlutfall kynja á sviðum, deildum, nefndum, ráðum og stjórnum sem og í stjórnendastöðum. stjórnendur hafa sett sér þau markmið að vinna í því að styrkja enn frekar stöðu kvenna með því að gera framkvæmdaáætlun með tímasettum mælikvörðum.